অপু দাশ, শায়েস্তাগঞ্জ থেকে ॥ শায়েস্তাগঞ্জ উপজেলার দাউদনগর বাজারের স্বর্ণ ব্যবসায়ী সমির বণিক (৪৫) বি-বাড়িয়ায় দুর্বত্তদের হাতে নিহত হয়েছেন। বুধবার দিবাগত রাতে বি-বাড়িয়া জেলার সুহিলপুর গরুর বাজারের কাছে এ খুনের ঘটনাটি ঘটে। নিহত সমির বণিক শায়েস্তাগঞ্জ পৌরসভার মহলুল সুনাম আবাসিক এলাকায় নিজস্ব বাসা করে বসবাস করে আসছিলেন। পুলিশ সূত্র জানায়, স্থানীয়রা রাস্তায় আহত অবস্থায় পড়ে থাকতে দেখে সমির বণিককে উদ্ধার করে বি-বাড়িয়া সদর আধুনিক হাসপাতালে নিয়ে গেলে চিকিৎসক তাকে মৃত ঘোষণা করেন। সূত্র জানায়, সমির বণিকের বাড়ি হবিগঞ্জ সদর উপজেলার পইল গ্রামে হলেও তিনি পরিবার নিয়ে দীর্ঘদিন যাবৎ শায়েস্তাগঞ্জে বসবাস করছেন। ১৬ আগষ্ট বৃহস্পতিবার বিকালে তার লাশ বি-বাড়িয়া সদর হাসপাতালের মর্গে থেকে শায়েস্তাগঞ্জে নিয়ে আসে আত্মীয়-স্বজন। সমির বনিককে এক নজর দেখতে ...